Trælleholdet i [[Norge]] var sandsynligvis på sit højeste ca. år [[1000]], men hvor stort omfanget var, er umuligt at vide med sikkerhed. Den [[England|engelske]] ''[[Domesday Book]]'' fra [[1086]] opgiver, at 9% af den totale engelske befolkning var slaver, men det behøver ikke at svare til skandinaviske forhold. I tidlig [[middelalder]] blev [[præst]]erne ofte rekrutteret blandt trællene. Den norske Gulatingslov<ref>https://snl.no/Gulatingslova</ref> fra første halvdel af 1100-tallet siger, at hvis præsterne bryder biskoppenes påbud, skal de bøde for det, for "''præsterne skal styres med hug''", en formulering, der som regel blev benyttet om trælle. Men i løbet af det første århundrede efter Norges kristning gik præsterne gradvis over til at blive respekterede samfundsmedlemmer, der også kunne gifte sig ind i veletablerede familier.<ref>Sverre Bagge: ''Mennesket i middelalderens Norge'' (s. 84), forlaget Aschehoug, Oslo 2005, {{ISBN|82-03-23282-5}}</ref>
Filosofi Samfund Historie Erhvervsliv